Hesketh Racing

Hesketh Racing oli aikoinaan yksi värikkäimmistä Formula 1 -sarjaan osallistuneista talleista. Brittiläinen Hesketh toimi kausilla 1973–1978.

 Tallin perustaminen 
Lordi Thomas Alexander Fermor-Hesketh peri suuren määrän rahaa, ja alkoi kuluttaa niitä kilpa-autoiluun.  

Lordi Hesketh ryhtyi tekemään yhteistyötä kilpa-ajaja Anthony Horsleyn kanssa joka osallistui Euroopassa Formula 3 -kilpailuihin vuonna 1972. Projektin tavoitteena oli alun perin "pitää hauskaa moottoriurheilun parissa". 

Horsley oli varsin kokematon kilpakuljettajana, mikä johti siihen, että tuloksia ei juurikaan tallille tullut. Heskethin tallin alkuperäinen päämaja sijaitsi Easton Nestonissa sijainneella, Lordin perhetilalla sijainneessa hevostallissa. 

Myöhemmin Hesketh kiinnitti kuljettajakseen lahjakkaan James Huntin, joka oli tunnettu siitä, että hän onnistui kolaroimaan autonsa kilpailun aikana korjauskelvottomaksi. Hunt oli tuohon aikaan ilman tallipaikkaa ja Hesketh hankki lupaavan kuljettajan yhdeksi kilpakuljettajistaan F3 -kilpailuihin. 

Heskethin talli oli lyhyessä ajassa onnistunut saavuttamaan mainetta playboy-tyylistään tallina, joka saapui kilpailuihin Rolls-Royce -autoilla ja jonka työntekijät joivat shamppanjaa kilpailujen jälkeen, piittaamatta siitä, mikä oli ollut tulos kilpailussa. Talli tuli tunnetuksi myöskin merkistä Huntin ajohaalareissa, jossa luki "Sex - The Breakfast of Champions" (Seksi - Mestareiden aamupala). 

Kauden puoliväliin mennessä, Hunt ja Horsley olivat kumpikin onnistuneet kolaroimaan autonsa korjauskelvottomiksi. Tuon jälkeen Horsley päätti luopua paikastaan tallin kuljettajana ja hän siirtyi tallin johtoportaaseen. 

Hesketh vuokrasi loppukaudeksi Marchin Formula 2 -auton ja osti Huntille Surteesin Formula 2 -auton vuodeksi 1973. Tuon jälkeen Hunt, tyypilliseen tapaan kolaroi autonsa hajalle Paun osakilpailussa, jonka jälkeen Hesketh totesi F1 -kilpailuiden oleven juurikaan sen kalliimpia kuin F2 -kilpailuihin osallistumisen, mikä johti siihen, että hänestä tuli kolmas paroni, joka toi omaa nimeään kantavan tallin Formula 1:een, vuonna 1973. 

 Formula Ykkösissä 
Heskethin ensimmäinen Formula 1 -auto saatiin vuokrattua Surteesin F1 -tallilta kauden avannutta, mestaruuskauden ulkopuolista "Race of Championsia" varten. Kilpailussa Hunt tuli maaliin hienosti kolmantena, joka johti siihen, että Heskethin seuraava F1 -auto hankittiin Marchilta ja samalla paroni houkutteli tallin pääinsinöörin Harvey Postlethwaiten huolehtimaan siitä. 

Ensimmäisellä kaudella Hunt ajoi kolme kertaa pisteille ja sijoittui kuljettajien MM-sarjassa kahdeksanneksi. Hunt sijoittui kauden aikana kahdesti palkintokorokkeelle. Hollannin osakilpailusta oli tuloksena kolmas tila ja kauden päätökilpailusta Yhdysvalloissa oli tuloksena kakkostila.

Menestyksen innoittamana Hesketh ilmoitti, että haluaa seuraavalle kaudelle oman auton. Postlethwaite suunnitteli Hesketh 308:n, jolla Hunt saavutti kolme palkintopallisijaa ja oli taas kahdeksas ajajien MM-sarjassa. Alussa ulkopuolisista sponsoreista kieltäytynyt Hesketh alkoi ajautua rahoitusvaikeuksiin. Kaudella 1975 Hunt ajoi edellisvuoden autoa, jota Postlethwaite oli uusinut. Kauden puolivälissä Hunt voitti Hollannin GP:n ja ajoi lisäksi kolme kertaa toiseksi. MM-sarjassa hän oli neljäs.

Hesketh ei kuitenkaan pystynyt enää rahoittamaan talliaan ja vuoden lopulla hän myi sen kanadalaiselle Walter Wolfille. Tallin nimi säilyi Heskethinä kaudelle  asti, kunnes maksukuljettajia ajattanut ja useista uloskarsiutumisista kärsinyt talli lopetti toimintansa kesken kauden. Viimeisellä kaudellaan Hesketh ajatti mm. naiskuljettaja Divina Galiciaa, joka oli tunnettu myös olympiatason hiihtäjänä, joka osallistui urallaan neljästi talviolympialaisiin.

 Saavutukset 

Voitot
NroKilpailuKuljettaja1Hollannin Grand Prix 1975James Hunt

Palkintokorokesijat
NroKilpailuKuljettaja1 Ruotsin Grand Prix 1974 James Hunt2 Itävallan Grand Prix 1974 James Hunt3Yhdysvaltain Grand Prix 1974James Hunt4Argentiinan Grand Prix 1975James Hunt5Hollannin Grand Prix 1975James Hunt6Ranskan Grand Prix 1975James Hunt7Itävallan Grand Prix 1975James Hunt

Nopeimmat kierrokset
NroKilpailuKuljettaja1 Argentiinan Grand Prix 1975 James Hunt

Formula 1 -tulokset
Paksunnos tarkoittaa paalupaikkaa ja kursivoitu tarkoittaa kilpailun nopeinta kierrosta.
 Vuosi Valmistaja Moottori Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus  March 731 Ford Cosworth DFV 3.0 V8 ARG BRA RSA ESP BEL MON SWE FRA GBR NED GER AUT ITA CAN USA - -  James Hunt 9 6 4 3 Kesk. 7 2  March 731 Ford Cosworth DFV 3.0 V8 ARG BRA RSA ESP BEL MON SWE NED FRA GBR GER AUT ITA CAN USA - -   James Hunt Kesk. 9 308 Kesk. 10 Kesk. Kesk. 3 Kesk. Kesk. Kesk. Kesk. 3 Kesk. 4 3 15 6.  Ian Scheckter DNQ  308308B308C Ford Cosworth DFV 3.0 V8 ARG BRA RSA ESP MON BEL SWE NED FRA GBR GER AUT ITA USA 33 4.  James Hunt 2 6 Kesk. Kesk. Kesk. Kesk. Kesk. 1 2 4 Kesk. 2 5 4  Alan Jones Kesk. Kesk. Kesk. 11  Torsten Palm DNQ 10  Harald Ertl 8 Kesk. 9  Brett Lunger 13 10 Kesk.  308D Ford Cosworth DFV 3.0 V8 BRA RSA USW ESP BEL MON SWE FRA GBR GER AUT NED ITA CAN USA JPN 0 -  Harald Ertl 15 DNQ DNQ Kesk. DNQ Kesk. Kesk. 7 Kesk. 8 Kesk. 16 DNS 13 8  Guy Edwards DNQ 17 Kesk. 15 DNS 20  Rolf Stommelen 12  Alex Ribeiro 12  308E Ford Cosworth DFV 3.0 V8 ARG BRA RSA USW ESP MON BEL SWE FRA GBR GER AUT NED ITA USA CAN JPN 0 -  Rupert Keegan Kesk. 12 Kesk. 13 10 Kesk. Kesk. 7 Kesk. 9 8 Kesk.  Harald Ertl Kesk. DNQ 9 16 DNQ  DNQ DNQ DNQ Kesk. DNQ DNQ  Ian Ashley DNQ DNQ DNQ 17 DNS  308E Ford Cosworth DFV 3.0 V8 ARG BRA RSA USW MON BEL ESP SWE FRA GBR GER AUT NED ITA USA CAN 0 -  Divina Galica DNQ DNQ  Eddie Cheever Kesk.  Derek Daly DNPQ DNPQ DNQ

Huomioita

Lähteet

Luokka:Brittiläiset Formula 1 -tallit
Luokka:Formula 1 -valmistajat